РЕГЛАМЕНТ (ЕО) № 195/2007 НА КОМИСИЯТА
от 26 февруари 2007 година
за пристъпване към изкупуване на масло в някои държави-членки в периода от 1 март до 31 август 2007 година
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1255/1999 на Съвета от 17 май 1999 г. относно общата организация на пазара на мляко и млечни продукти (1),
като взе предвид Регламент (ЕО) № 2771/1999 на Комисията от 16 декември 1999 г. за определяне на подробни правила за прилагане на Регламент (ЕО) № 1255/1999 на Съвета относно мерките за интервенция на пазара на масло и млечна сметана (2), и по-специално член 2 от него,
като има предвид, че:
(1)
Член 6, параграф 1 от Регламент (ЕО) № 1255/1999 гласи, че ако в една или повече държави-членки пазарните цени на маслото са на равнище под 92 % от интервенционната цена в рамките на определен представителен период, интервенционните агенции пристъпват към изкупуване на масло.
(2)
На базата на пазарните цени, съобщени от държавите-членки, Комисията констатира в съответствие с член 8, параграф 4 от Регламент (ЕО) № 2771/1999, че цените в Ирландия, Испания, Португалия, и са под 92 % от интервенционната цена в продължение на две последователни седмици. Следователно в тези държави-членки е уместно да се пристъпи към интервенционно изкупуване,
ПРИЕ НАСТОЯЩИЯ РЕГЛАМЕНТ:
Член 1
Пристъпва се към изкупуването на масло, предвидено в член 6, параграф 1 от Регламент (ЕО) № 1255/1999, в следните държави-членки:
-
Ирландия
-
Испания
-
Португалия
Член 2
Настоящият регламент влиза в сила на 1 март 2007 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 26 февруари 2007 година.